Ο **Ντένις Μπετσίροβιτς** (*Denis Bećirović*, γεννημένος στις 28 Νοεμβρίου 1975) είναι Βόσνιος πολιτικός, καθηγητής και ιστορικός, ο οποίος είναι το 8ο και νυν μέλος της Προεδρίας της Βοσνίας-Ερζεγοβίνης από το 2022. Υπηρετεί επίσης ως πρόεδρός της από τον Μάρτιο του 2024. Προηγουμένως, ο Μπετσίροβιτς ήταν μέλος της εθνικής Βουλής των Λαών από το 2019 έως το 2022. Είναι επίσης ο σημερινός αντιπρόεδρος του Σοσιαλδημοκρατικού Κόμματος.

Γεννήθηκε στην Τούζλα και αποφοίτησε από το Πανεπιστήμιο της πόλης το 1998. Το 2000 εγγράφηκε σε μεταπτυχιακές σπουδές στη Φιλοσοφική Σχολή του Πανεπιστημίου του Σαράγεβο. Πριν από την πολιτική του ενασχόληση, ο Μπετσίροβιτς ήταν δάσκαλος ιστορίας σε δημοτικό σχολείο της Τούζλα. Από το 1998 έως το 2002, εργάστηκε στη Δευτεροβάθμια Οικονομική Σχολή της γενέτειράς του.

Eίναι μέλος του Σοσιαλδημοκρατικού Κόμματος από το 1993. Το 1998 έγινε μέλος του ομοσπονδιακού κοινοβουλίου. Δύο χρόνια αργότερα, εισήλθε στην Καντονική Συνέλευση της Τούζλα και διορίστηκε μέλος της Ομοσπονδιακής Βουλής των Λαών. Στις γενικές εκλογές του 2006, ο Μπετσίροβιτς εξελέγη στην εθνική Βουλή των Αντιπροσώπων. Στις γενικές εκλογές του 2018, διεκδίκησε μια θέση στην Προεδρία της Βοσνίας-Ερζεγοβίνης ως Βοσνιάκος, αλλά δεν εξελέγη. Μετά τις γενικές εκλογές, έγινε μέλος της εθνικής Βουλής των Λαών.

Στις γενικές εκλογές του 2022, ο Μπετσίροβιτς έθεσε εκ νέου υποψηφιότητα για μια θέση στην Προεδρία ως Βόσνιο μέλος και εξελέγη, νικώντας το πρώην μέλος της Προεδρίας Μπακίρ Ιζετμπέκοβιτς. 

Στις 15 Δεκεμβρίου 2022, η Βοσνία-Ερζεγοβίνη αναγνωρίστηκε από την Ευρωπαϊκή Ένωση ως υποψήφια χώρα για ένταξη έπειτα από απόφαση του Ευρωπαϊκού Συμβουλίου, την οποία ο Μπετσίροβιτς υποστήριξε σθεναρά. Στις 8 Φεβρουαρίου 2024 η προεδρία ενέκρινε ομόφωνα την απόφαση για την έναρξη διαπραγματεύσεων με τη Frontex, μία από τις βασικές προϋποθέσεις της χώρας για την έναρξη διαπραγματεύσεων με την ΕΕ.

Παραπομπές
----------

1. ↑  «Komšić, Cvijanović i Bećirović preuzeli dužnost u Predsjedništvu BiH» (στα bs). *Radio Slobodna Evropa*. 16 November 2022.. Ανακτήθηκε στις 16 November 2022.
2. ↑  «Denis Bećirović». *imovinapoliticara.cin.ba* (στα Bosnian). Ανακτήθηκε στις 24 Οκτωβρίου 2020. CS1 maint: Μη αναγνωρίσιμη γλώσσα (link)
3. ↑  Er. M. (8 Οκτωβρίου 2018). «CIK ponovo potvrdio: Džaferović, Dodik i Komšić novi članovi Predsjedništva BiH» (στα Bosnian). Klix.ba. Ανακτήθηκε στις 8 Οκτωβρίου 2018. CS1 maint: Μη αναγνωρίσιμη γλώσσα (link)
4. ↑  «Izetbegović, Čović i Špirić imenovani u rukovodstvo Doma naroda PSBiH». *vecernji.ba* (στα Βοσνιακά). 28 Φεβρουαρίου 2019. Ανακτήθηκε στις 28 Φεβρουαρίου 2019.
5. ↑  D.Be. (23 Οκτωβρίου 2022). «Bećirović dobio 116 hiljada glasova više od Izetbegovića, a Cvijanović sama više od svojih protukandidata skupa» (στα Βοσνιακά). Klix.ba. Ανακτήθηκε στις 23 Οκτωβρίου 2022.
6. ↑  G.M. (21 Μαΐου 2022). «Denis Bećirović zvanično kandidat opozicije za člana Predsjedništva BiH» (στα Βοσνιακά). Klix.ba. Ανακτήθηκε στις 21 Μαΐου 2022.
7. ↑  «'Huge, historic move': EU grants Bosnia and Herzegovina Candidate Status». *Sarajevo Times*. 15 Δεκεμβρίου 2022. Ανακτήθηκε στις 15 Δεκεμβρίου 2022.
8. ↑  M.G. (8 Φεβρουαρίου 2024). «Predsjedništvo BiH usvojilo odluku o započinjanju pregovora sa Frontexom» (στα Βοσνιακά). Klix.ba. Ανακτήθηκε στις 8 Φεβρουαρίου 2024.